# 1.2. Un reto... de verdade

## Glosario

## Enrolable

Definición:

  Que ten a capacidade de dar voltas a un obxecto sobre si mesmo ou sobre outro elemento.

Exemplo:

  Diego enrola as placas dos canelóns coa carne picada.

## Feltro

Definición:

  Material feito de la ou pelo prensado semellante a unha tea.

Exemplo:

  Un boneco de feltro.

## Folleto informativo

Definición:

  Folio dobrado varias veces que serve para presentar información ou publicidade sobre unha temática.

Exemplo:

  No museo déronnos un folleto informativo sobre as diferentes obras artísticas que tiñan expostas.

## Precursor

Definición:

  Persoa ou elemento que contribúe con ideas novas que serán modificadas ou melloradas co paso do tempo.

Exemplo:

  O ordenador foi o precursor da tableta.

# Un reto sen mentiras. Un libro enrolable con toda a verdade

O reto desta situación de aprendizaxe será crear un libro enrolable no que apareza toda a información real sobre a reprodución humana, dende os aparellos feminino e masculino ata o ciclo menstrual, fecundación, embarazo e parto. Iso si, sen mentiras. Toda a verdade sobre como empeza a vida. Para iso dividiremos o reto en pequenas partes, ou desafíos.

Desafío 1
Maqueta interactiva

Desafío 2
Lapbook

Desafío 3
Folleto

Desafío 1: unha vez traballada a información sobre os aparatos reprodutores feminino e masculino, elaborarás xunto o teu equipo e apoiados nuns patróns, os aparatos en feltro. Formarás con eles unha maqueta interactiva.

Desafío 2: elaborarás un lapbook con toda a información sobre a fecundación, embarazo e parto, e sobre o ciclo menstrual, para apoiar a vosa exposición oral.

Desafío 3: crearás, tamén en equipo, un folleto informativo sobre os cambios, enfermidades e coidados que necesita o teu corpo nesta etapa. Distribuiredes este material elaborado por vós na farmacia e no teu centro de saúde.

## Lectura facilitada

O reto desta actividade será facer un libro enrolable.
Neste libro aparecerá información real sobre a reprodución humana:

- os aparatos feminino e masculino,
- o ciclo menstrual,
- a fecundación,
- o embarazo
- e o parto.

No libro non haberá mentiras. Só a verdade sobre como comeza a vida.

O reto ten tres desafíos
que realizarás en equipo:

- Desafío 1: Maqueta interactiva.
- Desafío 2: Lapbook (libro con pestanas e apartados).
- Desafío 3: Folleto.

## Audio

audio/mpeg

# Un libro enrolable como precursor do e-book e a galega que o fixo posible

# Ángela Ruiz Robles

Ángela Ruiz Robles foi unha mestra galega que desempeñou o seu labor docente en Ferrol. É aquí onde inventa o que ela denomina "a enciclopedia mecánica", un invento considerado como o precursor do libro electrónico que foi creado varias décadas despois.

O que ti realizarás neste reto non é exactamente igual ao que viches no vídeo pero si estará baseado nas ideas de dona Angelita.

## Lectura facilitada

Ángela Ruiz Robles foi unha mestra galega que traballou en Ferrol.

Ela inventou a “enciclopedia mecánica”, un antecesor do libro electrónico.

O que farás neste reto está baseado nas ideas de dona Angelita.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)