# 2.1. Desmontando mitos

## Glosario

## Dinámica

Definición:

  Relacionado co movemento.

Exemplo:

  María é unha persoa moi dinámica, nunca para quieta.

## Heteroxéneo

Definición:

  Que está formado por elementos moi diferentes.

Exemplo:

  O mestre mandounos formar grupos heteroxéneos de estudantes con distintas habilidades.

## Veracidade

Definición:

  Correspondente a algo que é verdade.

Exemplo:

  A xuíza debe comprobar a veracidade da testemuña.

# Verdade ou mentira?

Na educación sexual, igual que acontece no conto de Pinocho, hai moitas cousas que non son verdade. Neste apartado irémolas desmontando unha a unha, para iso precisamos da túa axuda.

- Que cousas sabes sobre a educación sexual?
- Que che contaron deste tema?
- Que cousas descubriches ti?
- Pensas que todo o que se di é verdade?

A continuación, realizarás unha actividade en grupo seguindo a técnica 1-2-4.

## Audio

audio/mpeg

## Como se realiza a técnica 1-2-4?

⇨ O teu mestre ou a túa mestra organizaravos en grupos heteroxéneos e faredes unha chuvia de ideas en relación ás preguntas anteriores.

⇨ Individualmente, cada un/ha de vós, tentará dar resposta a algunha delas.

⇨ Despois diso, poñerás en común as ideas coa parella que teñas ao teu carón dentro do equipo, dando a vosa opinión sobre a veracidade da idea do voso compañeiro ou compañeira.

⇨ A continuación, repetirás a posta en común pero coa túa parella de en fronte.

⇨ Finalmente, elixirase a un alumno ou a unha alumna de cada grupo como portavoz para que expoña as ideas xurdidas nos diferentes equipos.

## Audio

audio/mpeg

# Desmentindo mitos

Seguro que algunha vez escoitaches algún dos seguintes mitos pero, parácheste a pensar se son todos verdade? A continuación imos descubrilo facendo unha actividade moi dinámica.

O teu mestre ou mestra lerá en voz alta cada un dos mitos e terás que moverte segundo consideres ese mito verdade ou mentira. Así pois, unha parede da aula será o lado no que te deberás situar para cando cres que é verdade, e o outro, para cando pensas que é mentira.

## MITO 1

A mulleres teñen a menstruación durante toda a vida.

## MITO 2

Os homes non teñen cambios hormonais durante a puberdade.

## MITO 3

Cando se ten a regra non te podes duchar.

## MITO 4

Se unha muller ten a regra, non pode quedar embarazada.

## MITO 5

Os homes teñen unha cantidade infinita de espermatozoides.

## MITO 6

A acne aparece porque non se ten unha boa hixiene facial.

## MITO 7

Os e as adolescentes sempre están de mal humor.

## MITO 8

Tes que cambiar a túa personalidade para encaixar coas demais persoas.

## MITO 9

Durante o embarazo, a muller ten que comer por dous.

## MITO 10

A duración do parto é a mesma para todas as mulleres.

## Lectura facilitada

Seguro que algunha vez escoitaches algún destes mitos,
pero, son todos verdade?
Comproba facendo esta actividade.

O mestre ou mestra lerá cada mito en voz alta.
Móvete cara ao lado da aula que indique se cres que é verdade ou mentira.

## MITO 1

A mulleres teñen a menstruación durante toda a vida.

## MITO 2

Os homes non teñen cambios hormonais durante a puberdade.

## MITO 3

Cando se ten a regra non te podes duchar.

## MITO 4

Se unha muller ten a regra, non pode quedar embarazada.

## MITO 5

Os homes teñen unha cantidade infinita de espermatozoides.

## MITO 6

A acne aparece porque non se ten unha boa hixiene facial.

## MITO 7

Os e as adolescentes sempre están de mal humor.

## MITO 8

Tes que cambiar a túa personalidade para encaixar coas demais persoas.

## MITO 9

Durante o embarazo, a muller ten que comer por dous.

## MITO 10

A duración do parto é a mesma para todas as mulleres.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)